Canton de Castilhonés
Lo Canton de Castilhonés es una anciana division administrativa situada en Agenés e en Perigòrd, dins lo departament d'Òut e Garona en region d'Aquitània, adara de Novèla Aquitània. Las 10 comunas son adara dins lo canton de la Val de Dròt (burèu centralizator Miramont de Guiana). La lenga autoctòna es lo lengadocian brageiragués, qu'apèlan perigòrd.

Composicion

Istòria 
Lo canton de Castilhonés se creèt a la Revolucion, mas las comunas de Caisac, Dosens, Saint-Grégoire (nom francés), adara dins Dosens e La Landuça èran del canton de Caisac, suprimit en 1801. Cavarc, un moment en Dordonha, fuguèt estacat a l'Òut e Garona en 1793 . La comuna de Serinhac del Puègbodon, creada en 1867, èra dins Sigalars e lo canton de Lausun.

Caisac, Cavarc, Saint-Dizier (nom francés), adara dins Cavarc, Dosens, Saint-Grégoire (nom francés), adara dins Dosens, Ferrançac, Saint-Martin-Transfort (nom francés), adara dins Ferrançac, La Landuça, Gassas (nom francés), adara dins La Landuça, Sent Quentin e probablament Sent Front (comuna de Castilhonés ?, en tot cas al nòrd de la vila) son perigòrdas, Lograta, Cèlas e Ròcadet, Valeta, adara dins Lograta, Montauriòl, Pompiac, adara dins Castilhonés e Serinhac son agenesas. Castilhonés aviá la particularitat d'èsser reivindicadas al còp per la diocèsi de Sarlat e la d'Agen. Mas perqué tant de comunas perigòrdas anguèron del costat òutegaronés a la Revolucion ? La rason es qu'èran deja de la jurisdiccion de Castilhonés (Serinhac solament en partida) o dins la de Caisac (las qu'èran après dins son canton) e a la fin de l'Ancian Regime, de sa subdelegacion .

A la refòrma cantonala de 2014, aplicada en 2015, las 10 comunas del canton fuguèron plaçadas dins lo canton novèl de La Val de Dròt.

Nòtas e referéncias